Lara Hati

Lara Hati ialah sebuah siri drama televisyen Malaysia 2012 dibintangi oleh Noorkhiriah dan Rusdi Ramli. Siri ini memulakan tayangan perdana di Slot Ratu TV9 bermula 1 Mei 2012 hingga 18 Jun 2012 menggantikan Bukan Untukmu.Budiey (29 April 2012). Drama Lara Hati & Bukan Untukmu Sensasi Selebriti. Dicapai pada 15 Mei 2015.Budiey (14 Jun 2012). Episod Terakhir Drama Lara Hati Sensasi Selebriti. Dicapai pada 15 Mei 2015.

Siri ini boleh didapati melalui penstriman dalam talian di saluran YouTube rasmi TV9.

Sinopsis
Mengisahkan tentang Roseida (Noorkhiriah) yang menjadi kegilaan ramai lelaki sejak di bangku sekolah lagi tetapi fokusnya hanya untuk belajar dan mengubah nasib keluarganya. Keharmonian keluarganya mula terganggu apabila ibunya (Lydiawati) mengahwini Mat Isa. Roseida berjaya melanjutkan pelajaran ke universiti dan menjalinkan hubungan dengan Hadeef lakonan Rusdi Ramli. Kehidupannya mula berubah apabila bapa tirinya meninggal dunia dan memberi kesan pada kedudukan kewangan keluarganya. Untuk menampung perbelanjaan Roseida di universiti, ibunya memaksa dia berkahwin dengan seorang pegawai pemasaran, Roslin (Faizal Hussein). Tidak lama selepas perkahwinan mengejut itu Roseida disahkan mengandung dan Roseida tidak lagi mahu meneruskan pengajiannya di universiti.

Sepuluh tahun kemudian, semasa Roseida ke hospital untuk melawat suaminya yang koma akibat ditimpa kemalangan, dia terserempak dengan cinta pertamanya Hadeef. Setelah Roslin pulih daripada koma, dia diceraikan. Tidak ingin terus dihimpit kesedihan, Roseida nekad untuk memulakan hidup baru. Roseida berbaik semula dengan Hadeef namun terpaksa memendam perasaan apabila mendapat tahu bahawa Hadeef adalah teman lelaki adiknya Roseliza (Sharifah Sakinah). Haruskah Roseida mengalah demi kebahagiaan adiknya atau terus mengejar kebahagiaan yang telah lama diimpikannya?

Pelakon

Pelakon utama
 Noorkhiriah sebagai Rosalinda
 Rusdi Ramli sebagai Hadeef

Pelakon pembantu
 Lydiawati sebagai Rahimah
 Hairi Safwan sebagai Mail
 Balkisyh Semundur Khan sebagai Azrina
 Sharifah Sakinah sebagai Rosnida
 Abu Bakar Juah sebagai Mat Isa
 Syatilla Melvin sebagai Jasmin
 Mustaqim Bahadon sebagai Azman
 Reza Hasbi sebagai Zoli

Undangan khas
 Faizal Hussein sebagai Ramzi
 Ruminah Sidek sebagai Nenek

Rujukan

Kategori:Drama Melayu 2012
Kategori:Rancangan TV9